Temeljem članka 69. Zakona o igrama na sreću i Pravilnika o priređivanju nagradnih igara TZ grada Sveti Ivan Zelina, Trg Ante Starčevića 13, 10 380 Sveti Ivan Zelina, OIB: i Udruga plesa i mažoret plesa Sveti Ivan Zelina, Pretoki 19, 10 380 Sveti Ivan Zelina, OIB:13873661413 donose sljedeće

**PRAVILA NAGRADNE IGRE**

„Čarobna kutija iznenađenja Zelinskih mažoretkinja“

**Članak 1. Priređivač**

TZ grada Sveti Ivan Zelina, sa sjedištem na Trgu Ante Starčevića 13, 10 380 Sveti Ivan Zelina, OIB: i Udruga plesa i mažoret plesa Sveti Ivan Zelina, sa sjedištem u Pretokima 19, 10 380 Sveti Ivan Zelina, OIB:13873661413 (u daljem tekstu: Priređivač), priređuju nagradnu igru na području Hrvatske koja je ograničena sudjelovanje putem aplikacije Facebook.

**Članak 2. Svrha**

Svrha nagradne igre je promidžba Udruge plesa i mažoret plesa te predstave„Božićna priča zelinskih mažoretkinja“

**Članak 3. Trajanje**

Nagradna igra započinje od 08. prosinca 2018. godine i traje do 23. prosinca 2018. godine (uključivo), a odnosi se na sve komentare na aplikaciji Facebook na stranicama TZ Sveti Ivan Zelina ( Visit Zelina) ispod objava vezanih uz nagradnu igru.

**Članak 4. Proizvodi uključeni u nagradnu igru**

3 x slatki poklon paketi

1 x Emezetta bon 200 kn

**Članak 5. Sudjelovanje**

Pravo sudjelovanja u nagradnoj igri imaju sve fizičke osobe s prebivalištem u Republici Hrvatskoj i otvorenim profilom na aplikaciji Facebook, osim zaposlenika TZ Sveti Ivan Zelina i članova njihove uže obitelji, te članova Udruge plesa i mažoret plesa i članova njihove uže obitelji.

Za sudjelovanje je potrebno komentirati objave vezane za igru na Facebook stranici Visit Zelina unutar perioda trajanja nagradne igre.

Sudionik prijavom na gornji način ulazi u nagradna izvlačenja koja će se odvijati u 4 kruga (navedena u članku 7. ovih Pravila), koja daju priliku osvojiti 3. tjedne nagrade (navedeno u članku 6. Pravila) i jednu glavnu nagradu.

Svaki pojedini komentar može biti iskorišten odnosno prijavljen za ovu nagradnu igru samo jedanput.

**Članak 6. Nagradni fond**

Ukupna vrijednost nagradnog fonda iznosi 300,00kn (PDV uključen).

Nagradni fond uključuje:

1. Tjedne nagrade: 3x slatki poklon paket 2. Glavna nagrada: poklon bon Emezetta u iznosu od 200,00 kn

Nagrade se ne mogu zamijeniti za novac. Sve nagrade uključuju porez na dodanu vrijednost kojeg plaća Priređivač.

**Članak 7. Nagradno izvlačenje**

Izvlačenja tjednih nagrada održat će se tako da provjerom svih prijavljenih točnih odgovora na tjedno pitanje nagradu osvaja najbrži točan odgovor, a preuzimanje istih bit će na predstavi „Božićna priča zelinskih mažoretkinja“ u 19:00 u Dvorani Kraluš POU Zelina

Izvlačenje glavne nagrade:

23.12.2018. održat će se izvlačenje glavne nagrade na predstavi „Božićna priča zelinskih mažoretkinja“ u 19:00 u Dvorani Kraluš POU Zelina

U izvlačenju tjednih nagrada sudjeluju svi sudionici koji su odgovorili točno na nagradno pitanje sukladno pravilima ove nagradne igre, a u razdoblju navedenom za to nagradno izvlačenje.

U izvlačenju za glavnu nagradu sudjeluju svi sudionici koji su odgovorili točno na nagradna pitanja, a nisu osvojili tjednu nagradu, sukladno pravilima ove nagradne igre, u čitavom navedenom razdoblju trajanja nagradne igre.

**Članak 8. Objava dobitnika i preuzimanje nagrada**

Imena dobitnika bit će objavljena na predstavi „Božićna priča zelinskih mažoretkinja“ 23.12.2018. u 19:00 u Dvorani Kraluš POU Zelina, a Priređivač je u obavezi da svakog dobitnika u pisanom obliku obavijestiti dobitnike o dobivenoj nagradi u roku osam (8) dana od dana izvlačenja dobitnika nagrada.

Dobitnicima glavne i drugih nagrade nagrade bit će osobno uručena glavna nagrada.

Prilikom preuzimanja nagrade dobitnik obavezno treba predočiti osobnu iskaznicu.

Maloljetnici mogu osobno primiti nagradu samo u prisutnosti svog zakonitog zastupnika.

Nagradu dobitnik preuzima u roku od najkasnije 30 dana od dana primitka pisane obavijesti o dobivenoj nagradi. Ako dobitnik ne podigne svoju nagradu u navedenom roku, priređivač ga je dužan ponovno u roku od 8 (osam) dana od isteka gornjeg roka obavijestiti o dobitku te odrediti naknadni rok za podizanje nagrade, koji ne može biti kraći od osam dana niti duži od 15 dana od dana primitka obavijesti. Ako dobitnik ni u naknadnom roku ne podigne nagradu, gubi pravo na nagradu.

Pravo na pristup podacima, ispravak podataka, brisanje i ograničenje obrade ili prenosivost podataka ostvaruje se podnošenjem pisanog zahtjeva na e-mail adresu Priređivača nagradne igre info@hr.nestle.com ili datasecurity@hr.nestle.com. Prigovor na obradu podataka može se uputiti nadležnom tijelu - Agenciji za zaštitu osobnih podataka RH.

**Članak 9. Objava**

Pravila nagradne igre biti će objavljena Facebook stranici prije početka nagradne igre. U slučaju spora između Priređivača i sudionika nagradne igre nadležan je sud u Svetim Ivanu Zelini.

**Članak 10. Prekid nagradne igre**

Nagradna igra se prekida u slučaju nastupanja više sile o čemu će sudionici biti obaviješteni putem web stranice TZ Zelina Pod višom silom podrazumijeva se nastup izvanrednih okolnosti koje se nisu mogle predvidjeti, izbjeći ili otkloniti.

**Članak 11. Valjanost pravila**

Ova pravila primjenjuju se nakon objave na službenim stranicama TZ Zelina, a vrijede sve do završetka nagradne igre.

Priređivač: TZ Grada Svetog Ivana Zeline

Udruga plesa i mažoret plesa Sveti Ivan Zelina